*Projekts*

Rīgā

\_\_\_\_\_\_\_\_\_\_\_ Nr. \_\_\_\_\_\_\_\_\_\_

Uz 07.09.2017 Nr. 142.9/9-58-12/17

**Latvijas Republikas Saeimas**

**Sociālo un darba lietu komisijai**

Š.g. 7.septembrī ir saņemta Saeimas Sociālo un darba lietu komisijas vēstule, kas papildus tika adresēta arī Veselības ministrei Andai Čakšai un Finanšu ministrei Danai Reizniecei - Ozolai, kurā aprakstīta situācija par klīnisko universitātes slimnīcu finanšu problēmu iemesliem un nepieciešamo papildu finansējumu jau 2017.gadā.

Pateicos <https://www.google.lv/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwjk0qOC5b_WAhVPJFAKHcFIDgkQFggnMAA&url=http%3A%2F%2Fwww.saeima.lv%2Flv%2Fgalleries%2Fview%2F347&usg=AFQjCNH8ukVOu7DSkOuWmIP8Ui7CVvGYAA>Saeimas Sociālo un darba lietu komisijai par iesaistīšanos problēmu risināšanā saistībā ar finansējuma piešķiršanu klīniskām universitātes slimnīcām, lai slimnīcām uzkrātās saistības segtu jau 2017.gadā.

Informēju, ka Ministru kabineta š.g. 14.septembra ārkārtas sēdē (prot. Nr.46, 2§) tika izskatīts Veselības ministrijas sagatavotais informatīvais ziņojums "Par papildus finanšu līdzekļu piešķiršanu Veselības ministrijai klīnisko universitātes slimnīcu uzkrāto saistību segšanai 2017.gadā" un rīkojuma projekts "Par apropriācijas pārdali" (TA-2000). Š.g. 15.septembrī tika pieņemts Ministru kabineta rīkojums Nr.510 "Par apropriācijas pārdali" (turpmāk – rīkojums Nr.510), kas paredz 16 400 000 *euro* piešķiršanu un nosaka, ka līdz 2017.gada 31.decembrim finansējums jāizlieto norēķinu veikšanai par iepriekšējā periodā sniegtajiem pakalpojumiem un iegādātajām precēm, lai nodrošinātu nepārtrauktu terciāro veselības aprūpes pakalpojumu sniegšanu pacientiem un slimnīcu stabilu finanšu situāciju attiecīgajām klīniskām universitātes slimnīcām:

1. valsts sabiedrībai ar ierobežotu atbildību "Paula Stradiņa klīniskā universitātes slimnīca" 5 400 000 *euro*;

2. sabiedrībai ar ierobežotu atbildību "Rīgas Austrumu klīniskā universitātes slimnīca" 11 000 000 *euro*.

Slimnīcas sniedz gan valsts apmaksātos veselības aprūpes pakalpojumus, gan maksas veselības pakalpojumu pakalpojumus, tomēr, ievērojot komercdarbības atbalsta kontroles normas, rīkojuma Nr.510 paredzētā finansējuma piešķiršana tiks īstenota tikai attiecībā uz valsts apmaksāto veselības aprūpes pakalpojumu daļu, slimnīcu noslēgtā līguma ietvaros ar Nacionālo veselības dienestu.

Vienlaikus Veselības ministrija kontrolēs piešķirtā finansējuma izlietojumu atbilstoši noteiktajam mērķim un termiņam, līdz 2018.gada 15.janvārim pieprasot klīniskajām universitātes slimnīcām atskaites par finansējuma izlietojumu atbilstoši noteiktajam mērķim un apkopoto informāciju līdz 2018.gada 31.janvārim iesniegs Finanšu ministrijā.

Papildus informēju, ka ar Ministru kabineta š.g. 21.jūnija rīkojumu Nr.328 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" Veselības ministrijai 2017.gadam tika piešķirti 1 888 234 *euro,* lai par 2017.gada otro pusgadu segtu izdevumus par pagarinātā normālā darba laika apmaksu ārstniecības personām ārstniecības iestādēm (39 slimnīcām - 1 465 045 *euro,* Neatliekamās medicīniskās palīdzības dienestam - 423 189 *euro*) un atbilstoši Ministru kabineta š.g. 20.jūnija sēdes protokolam Nr.31, 28.§. 2018.gadam un turpmāk ik gadu ir atbalstīts papildu finansējums 3 776 468 *euro* apmērā (39 slimnīcām - 2 930 090 *euro,* Neatliekamās medicīniskās palīdzības dienestam - 846 378 *euro*).

2018.gadam un turpmāk ik gadu slimnīcām piešķirti 6,9 milj *euro* (neatliekamās medicīniskās palīdzības nodrošināšanai stacionārās ārstniecības iestādēs 4 478 308 *euro* apmērā un plānveida stacionāro veselības aprūpes pakalpojumu nodrošināšanai 2 375 093 *euro* apmērā) saistībā ar minimālās mēneša darba algas paaugstināšu no 380 *euro* līdz 430 *euro* sākot ar 2018.gada 1.janvāri (dotācija valsts apmaksāto veselības aprūpes pakalpojumu sniegšanai) atbilstoši Ministru kabineta 2017.gada 22.augusta protokola Nr.40, 43.§ 9.punktam.

Saskaņā ar Ministru kabineta š.g. 30.augusta rīkojumu Nr.461 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" Veselības ministrijai 2017.gadam tika piešķirti 5 852 519 *euro,* 2018.gadam un turpmāk ik gadu 7 801 592 *euro,* lai nodrošinātu atlīdzības izmaksu ārstniecības personām, tai skaitā piemaksu par nakts darbu un svētku dienām, kā arī pastāvīgu ārstniecības personu pieejamību neatliekamās medicīniskās palīdzības un pacientu uzņemšanas nodaļās (tai skaitā dzemdību palīdzības sniegšanā nepieciešamo speciālistu piesaistei).

Atbilstoši Ministru kabineta 2017gada 22.augusta sēdes protokola Nr.40, 43.§ 14.1.apakšpunktam tika atbalstīts, ka finansējums veselības aprūpes finansēšanai 2018.gadam 85 300 000 *euro*, 2019.gadam 99 600 000 *euro* un 2020.gadam 105 500 000 *euro* apmērā tiek rezervēts budžeta resora "74.Gadskārtējā valsts budžeta izpildes procesā pārdalāmais finansējums" budžeta programmā 08.00.00 "Veselības aprūpes sistēmas reformas ieviešanas finansējums" , paredzot finanšu ministram tiesības pārdalīt 2018.gadam rezervēto finansējumu atbilstoši Ministru kabineta pieņemtam lēmumam. Veselības ministrija plāno novirzīt papildu finansējumu ārstniecības personu atalgojuma palielināšanai. Veselības ministrija ir sagatavojusi grozījumus Ārstniecības likumā, kuri tika atbalstīti Ministru kabineta š.g. 26.septembra sēdē (prot. Nr.48, 50.§) un tiks iesniegti Saeimā valsts budžeta 2018.gadam likumprojektu paketē. Grozījumi Ārstniecības likumā nosaka pakāpenisku atteikšanos no pagarinātā normālā darba laika, 2018. un 2019.gadā samazinot pagarinātā normālā darba laiku ilgumu. Papildu finansējums pagarinātā normālā darba laika pakāpeniskai atcelšanai tiks rasts Ministru kabineta š.g. 22.augusta sēdes prot. Nr.40, 43.§ 14.1. apakšpunktā paredzētā finansējuma ietvaros.

Ministru prezidents Māris Kučinskis

Iesniedzējs:

Veselības ministre Anda Čakša

Finanšu ministre Dana Reizniece - Ozola

Vinničenko 67876029

[Inga.Vinnicenko@vm.gov.lv](mailto:Inga.Vinnicenko@vm.gov.lv)